เป็นอีสุกอีใสมา2วันค่ะ อยากทราบว่าเป็นโรคนี้ห้ามทานอะไรบ้างคะ
สวัสดีค่ะ โรคอีสุกอีใสนั้น สามารถหายไปได้เองภายใน 2-3 สัปดาห์ สิ่งที่ต้องระวังคือ ไม่ให้ผื่นเกิดการติดเชื้อแบคทีเรียแทรกซ้อน ซึ่งจะยิ่งทำให้หายช้าลง และอาจเป็นแผลเป็นได้ จึงต้องหลีกเลี่ยงการแคะ แกะ เกาผื่น และครวตัดเล็บให้สั้นเพื่อป้องกันการเผลอไปเกาส่วนการดูแลปฏิบัติตัวอื่นๆ ได้แก่ การนอนหลับพักผ่อนให้เพียงพอ การอาบน้ำให้สะอาดหลังการทำกิจกรรมที่สัมผัสฝุ่นหรือมีเหงื่อออกมาก และเช็ดตัวให้แห้ง ดื่มน้ำสะอาดให้มาก ๆ อย่างน้อยวันละ 8-10 แก้ว ทานอาหารที่มีประโยชน์ เน้นอาหารประเภทโปรตีน เช่น นม ไข่ ปลา ถั่วต่างๆ เป็นต้น ส่วนอาหารที่ห้ามทานนั้น หากเป็นอาหารที่มีประโยชน์ต่างๆ ไม่ได้ห้ามทาน แต่หากเป็นอาหารที่มีโทษ ก็ควรงดทาน เช่น เครื่องดื่มที่มีแอลกอฮอล์ อาหารปรุงสุกๆ ดิบๆ (มักเป็นอาหารทะเล) เพราะอาจทำให้เกิดการติดเชื้อแทรกซ้อนเพิ่มเติมไปอีกค่ะ